  Майя Бывальцева Туннэ, 5-тӥ пӧсьтолэзе, Удмуртиын +29 градусозь луоз. Со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Удысэт ивортэмъя, покчиарняе улосвылын пильмаськылоз, шор ёросъёсын ӧжыт зороз, шундыпуксён палась ёросъёстӥ золгес зороз. Куд-ог интыосын гудыръялоз. Тӧл лымшор но шундыпуксён вискысь, лымшорысь секундскын 5-10 метре пельтоз, гудыръяку кужмоялоз. Нуназе элькунъя +24…+29 градус возиськоз. Омыр зӥбет луло узвесь юбоя 742 миллиметр луоз, омырлэн мускытлыкез – 69 процент. Тодэ вайытом, Удмуртиысь гидрометцентрлэн пресс-секретарез Алла Шумихина азьвылгес вераз вал, 5-тӥ пӧсьтолэзе элькунын ӧжыт салкымгес кариськоз шуыса. Тегъёс: МЧС Удмуртия куазь  